《苏武慢 其十一》
明代·夏言

晚节亭中，赐闲堂上，长日从容笑语。出郭寻春，过挢送客，翠竹笑沙江路。

芳草长堤，绿杨古渡，隔岸几声杜宇。道相公、久已归来，喜对家山如故。

忘形处、相伴渔樵，沙头同醉，村酒溪鱼旋取。宠辱无惊，是非不管，此乐也应天与。

返照入林，断云堆墨，倏忽晚来风雨。望城南、灯火攒星，独棹一舟归去。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。